|  |  |  |  |  |  |
| --- | --- | --- | --- | --- | --- |
| Analiza de impact  **în procesul de fundamentare la proiectul hotărârii Guvernului cu privire la aprobarea**  **proiectului de lege pentru modificarea unor acte normative** | | | | | |
| **Titlul analizei impactului** | Analiza de impact în procesul de fundamentare a proiectului hotărârii Guvernului cu privire la aprobarea proiectului de lege pentru modificarea unor acte normative | | | | |
| **Data:** |  | | | | |
| **Autoritatea administraţiei publice (autor):** | Ministerul Afacerilor Interne | | | | |
| **Subdiviziunea:** | Direcţia achiziții și dezvoltare logistică a Ministerului Afacerilor Interne, Inspectoratul General al Poliției | | | | |
| **Persoana responsabilă şi datele de contact:** | Vitalie Cozmolici, șef al Secției achiziții,  e-mail: [vitalie.cozmolici@mai.gov.md](mailto:vitalie.cozmolici@mai.gov.md),  tel. 022255746 | | | | |
| **Compartimentele analizei impactului** | | | | | |
| **1. Definirea problemei** | | | | | |
| a) *Determinați clar şi concis problema şi/sau problemele care urmează să fie soluţionate* | | | | |  |
| Analiza de impact în procesul de fundamentare la proiectul hotărârii Guvernului cu privire la aprobarea proiectului de lege pentru modificarea unor acte normative, a fost elaborată în conformitate cu prevederile Legii nr. 100/2017 cu privire la actele normative, art.13 al Legii nr. 235/2006 cu privire la principiile de bază de reglementare a activității de întreprinzător şi Hotărârii Guvernului nr. 23/2019 cu privire la aprobarea Metodologiei de analiză a impactului în procesul de fundamentare a proiectelor de acte normative.  Potrivit prevederilor art. 64 alin. (5) din Legea nr. 288/2016 privind funcționarul public cu statut special din cadrul Ministerului Afacerilor Interne (în continuare - MAI), folosirea ilegală a uniformei şi însemnelor distinctive ale MAI, precum şi profanarea acestora, atrage răspundere în conformitate cu legislația în vigoare.  Urmare analizei legislației pertinente s-a constatat că, pentru uzurparea de calități oficiale prin folosirea ilegală a uniformei cu însemne distinctive, cu simbolica autorităților publice sau cu aspect similar ce ar permite confundarea, dacă nu este însoțită de săvârșirea unei infracțiuni, este stabilită răspunderea contravențională conform art. 324 ,,Uzurparea de calități oficiale” din Codul contravenţional nr. 218/2008.  De menționat că, la art. 351 din Codul penal nr. 298/2002 legiuitorul a instituit răspunderea penală pentru uzurparea de calități oficiale, însoțită de săvârșirea pe această bază a altei infracțiuni, sub formă de amendă sau cu închisoare.  Coroborând normele legale menționate, se atestă că, pentru folosirea ilegală a uniformei și însemnelor distinctive ale autorităților administrative și instituțiilor din subordinea MAI s-a instituit răspunderea contravențională şi penală doar pentru persoana fizică.  În ordinea de idei se relevă că, interzicerea, inclusiv sancționarea, comercializării de către agenții economici a uniformei de serviciu a funcționarului public cu statut special din cadrul autorităților administrative și instituțiilor din subordinea MAI, nu este prevăzută de legislație.  În astfel de circumstanțe, uniformele de serviciu ale funcționarilor publici menționați sunt comercializate pe piață, fiind disponibile oricărei persoane, astfel, aducând-se atingere prestigiului, imaginii şi respectului Ministerului Afacerilor Interne, în calitatea sa de autoritate publică centrală a cărui misiune constă în apărarea drepturilor și libertăților fundamentale ale persoanei prin activități de menținere, asigurare și restabilire a ordinii şi securității publice, de prevenire, investigare și de descoperire a infracțiunilor și constatării contravențiilor.  Mai mult, uniforma de serviciu constituie un atribut indispensabil care determină și scoate în evidență apartenența funcționarului public cu statut special la organul de ocrotire a normelor de drept, iar prerogativa de a folosi o calitate oficială aparține exclusiv persoanei care este investită, în condițiile legii, cu această calitate.  Subsidiar, se remarcă o prevedere legală tangențială aspectului consemnat supra, ce se regăsește reglementată la art. 372 ,,Introducerea în uz sau purtarea ilegală a uniformei militare și a însemnelor gradului militar, ale genului de arme și ale apartenenței departamentale” din Codul contravenţional nr. 218/2008, conform căruia:  (1) Introducerea în uz, pentru lucrătorii instituțiilor publice și ai agenților economici, a uniformei şi a însemnelor similare uniformei și însemnelor gradelor militare, se sancționează cu amendă de la 60 la 120 de unități convenționale aplicată persoanei cu funcție de răspundere, cu amendă de la 120 la 240 de unități convenționale aplicată persoanei juridice.  (2) Purtarea ilegală a uniformei militare şi a însemnelor gradului militar, ale genului de arme și ale apartenenței departamentale, se sancționează cu amendă de la 30 la 60 de unități convenționale. | | | | | |
| b) *Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate* | | | | |  |
| Necesitatea amendării cadrului normativ este condiționată de faptul că, tot mai frecvent se constată cazuri de purtare nejustificată și în afara cadrului legal a uniformei de serviciu a funcționarilor publici cu statut special din cadrul autorităților administrative și instituțiilor din subordinea MAI de către persoane fizice care nu au acest drept, motiv pentru care se impune necesitatea atragerii la răspundere şi a persoanelor fizice sau juridice pentru confecționarea și/sau comercializarea uniformelor a funcționarilor menționați supra, înafara procedurilor de achiziții publice, cu excepția cazului în care confecționarea uniformei de serviciu se efectuează la solicitarea funcționarului public cu statut special, în baza legitimației de serviciu.  Raționamentul modificării cadrului normativ constă în faptul că, achiziționarea uniformelor de serviciu şi/sau a însemnelor distinctive ale funcționarilor publici cu statut special din cadrul MAI se efectuează în temeiul contractelor de achiziții publice de bunuri, încheiate conform procedurilor reglementate de Legea nr. 131/2015 privind achizițiile publice, în care se consemnează despre lotul (numărul) de bunuri ce urmează să fie confecționate, parametrii tehnici, culoarea, modelul, etc.  Astfel, se vor diminua cazurile de folosire ilegală a uniformei de serviciu şi însemnelor distinctive ale funcționarului public cu statut special din cadrul MAI de către alte persoane, decât angajații MAI, autorităților administrative și instituțiilor din subordinea acestuia.  Totodată, prin stabilirea unor condiții clare de reglementare a cerințelor de comercializare a uniformelor de serviciu se vor diminua cazurile de atingere a prestigiului, imaginii şi respectului Ministerului Afacerilor Interne, în calitatea sa de autoritate publică centrală, a cărui misiune constă în apărarea drepturilor și libertăților fundamentale ale persoanei prin activități de menținere, asigurare și restabilire a ordinii şi securității publice, de prevenire, investigare și de descoperire a infracțiunilor și constatare a contravențiilor.  Așadar, subiecții activității de întreprinzător vor fi îndreptățiți să confecționeze uniforme de serviciu și/sau însemne distinctive ale funcționarilor din cadrul MAI în temeiul unui contract de achiziții publice, circumstanțe în care confecționarea bunurilor respective se va efectua doar la solicitarea MAI, iar comercializarea acestora către alți subiecți va fi interzisă.  Totuși, ca derogare de la articolul nou propus în proiect, funcționarul public cu statut special din cadrul MAI va avea posibilitatea să își procure uniforma din surse financiare proprii, în situații neordinare (spre exemplu, mărimi ne standarde), ca excepție, se va permite confecționarea uniformei în mod individual, cu respectarea strictă a modelului aprobat, precum şi a procesului tehnologic de confecționare.  În opinia noastră, operarea modificărilor la cadrul normativ de reglementare citat nu va avea impact financiar direct asupra activității de întreprinzător. | | | | | |
| c*) Expuneți clar cauzele care au dus la apariţia problemei* | | | | |  |
| Potrivit prevederilor art. 64 alin. (5) din Legea nr. 288/2016 privind funcționarul public cu statut special din cadrul MAI, folosirea ilegală a uniformei şi însemnelor distinctive ale MAI, precum şi profanarea acestora, atrage răspundere în conformitate cu legislaţia în vigoare.  În ordinea de idei, interzicerea, inclusiv sancționarea, comercializării de către agenții economici a uniformei de serviciu a funcționarului public cu statut special din cadrul autorităților administrative și instituțiilor din subordinea MAI, nu este prevăzută de legislație.  În astfel de circumstanțe, uniformele de serviciu ale funcționarilor publici menționați sunt comercializate pe piață, fiind disponibile oricărei persoane, astfel, aducând-se atingere prestigiului, imaginii şi respectului Ministerului Afacerilor Interne, în calitatea sa de autoritate publică centrală a cărui misiune constă în apărarea drepturilor și libertăților fundamentale ale persoanei prin activități de menținere, asigurare și restabilire a ordinii şi securității publice, de prevenire, investigare și de descoperire a infracțiunilor și constatare a contravențiilor.  Subsidiar, se reclamă necesitatea modificării cadrului normativ, în așa fel, încât să fie asigurată exigența de previzibilitate a actelor normative în vigoare. | | | | | |
| *d) Descrieți cum a evoluat problema şi cum va evolua fără o intervenție* | | | | |  |
| În prezent, în lipsa unui cadru normativ de reglementare, uniformele de serviciu ale funcționarilor publici cu statut special din cadrul MAI sunt comercializate pe piață, fiind disponibile oricărei persoane, fără careva interdicții.  Necesitatea intervenției normative este condiționată de faptul că, tot mai frecvent se constată cazuri de purtare nejustificată și în afara cadrului legal a uniformei de serviciu nominalizată de către persoanele fizice care nu au acest drept, motiv pentru care se denotă imperativitatea atragerii la răspundere a acestora. Or, uniforma de serviciu constituie un atribut indispensabil al serviciului public special, care determină apartenența funcţionarului public cu statut special la organul de ocrotire a normelor de drept, iar prerogativa de a folosi o calitate oficială aparține exclusiv persoanei care este învestită, în condițiile legii, cu această calitate.  Urmare celor expuse, se consideră judicios ca comercializarea și/sau confecționarea uniformei și însemnelor distinctive ale Ministerului Afacerilor Interne să fie efectuate în cadrul procedurilor de achiziții publice, cu excepția cazului când confecționarea sau comercializarea se va solicita nemijlocit de către funcționarul public cu statut special, în baza legitimației, în condițiile stabilite de legislație.  Astfel, lipsa unei reglementări a activităților de comercializare a uniformelor funcționarilor publici cu statut special va aduce atingere prestigiului, imaginii şi respectului MAI, în calitatea sa de autoritate publică centrală, a cărui misiune constă în apărarea drepturilor și libertăților fundamentale ale persoanei prin activități de menținere, asigurare și restabilire a ordinii şi securității publice, de prevenire, investigare și de descoperire a infracțiunilor și constatare a contravențiilor.  Totodată, vor fi mai frecvent constatate cazuri de purtare nejustificată și în afara cadrului legal a uniformei de serviciu de către persoane fizice care nu au acest drept. | | | | | |
| e) *Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului* | | | | |  |
| În conformitate cu prevederile art. 64 alin. (5) din Legea nr. 288/2016 privind funcționarul public cu statut special din cadrul MAI, folosirea ilegală a uniformei şi însemnelor distinctive ale MAI, precum şi profanarea acestora, atrage răspundere în conformitate cu legislaţia în vigoare.  Analizând cadrul normativ pertinent s-a concluzionat că, pentru uzurparea de calități oficiale prin folosirea ilegală a uniformei cu însemne distinctive, cu simbolica autorităților publice sau cu aspect similar ce ar permite confundarea, dacă nu este însoțită de săvârșirea unei infracțiuni, este stabilită răspunderea contravenţională conform art. 324 ,,Uzurparea de calități oficiale” din Codul contravenţional nr. 218/2008. Pedeapsa aplicată în cazul respectiv este amenda de la 18 la 48 de unități convenționale.  La art. 351 din Codul penal nr. 298/2002 legiuitorul a instituit răspunderea penală pentru uzurparea de calități oficiale, însoțită de săvârșirea pe această bază a altei infracțiuni, sub formă de amendă în mărime de până la 950 unități convenționale sau cu muncă neremunerată în folosul comunității de la 180 la 240 de ore, sau cu închisoare de pană la 3 ani.  Aceeași acțiune săvârșită de două sau mai multe persoane, se pedepsește cu amendă în mărime de la 650 la 1050 unități convenționale sau cu închisoare de până la 4 ani.  Examinând normele legale menționate, se atestă că, pentru folosirea ilegală a uniformei și însemnelor distinctive ale autorităților administrative și instituțiilor din subordinea MAI s-a instituit răspunderea contravențională şi penală doar pentru persoana fizică.  În ordinea de idei, cadrul normativ în vigoare nu interzice, inclusiv sancționarea, comercializării de către agenții economici a uniformei de serviciu a funcționarului public cu statut special din cadrul autorităților administrative și instituțiilor din subordinea MAI.  În context, se remarcă o prevedere legală tangențială aspectului descris supra, ce se regăsește la art. 372 ,,Introducerea în uz sau purtarea ilegală a uniformei militare și a însemnelor gradului militar, ale genului de arme și ale apartenenței departamentale” din Codul contravenţional nr. 218/2008, conform căruia:  (1) Introducerea în uz, pentru lucrătorii instituțiilor publice și ai agenților economici, a uniformei şi a însemnelor similare uniformei și însemnelor gradelor militare, se sancționează cu amendă de la 60 la 120 de unități convenționale aplicată persoanei cu funcție de răspundere, cu amendă de la 120 la 240 de unități convenționale aplicată persoanei juridice.  (2) Purtarea ilegală a uniformei militare şi a însemnelor gradului militar, ale genului de arme și ale apartenenței departamentale, se sancționează cu amendă de la 30 la 60 de unități convenționale.  Un alt model legislativ, este cel reprezentat la art. 8 din Hotărârea Guvernului României nr. 1.061/2002 (*republicată*) privind stabilirea uniformei, echipamentului specific, însemnelor distinctive, insignei şi documentului de legitimarea pentru polițiști, conform căruia producerea și/sau comercializarea, în tot sau în parte, a unor articole de echipament sau a unor însemne distinctive din compunerea uniformelor polițiștilor, stabilite potrivit prevederilor prezentei hotărâri, de către persoane fizice sau juridice, în afara procedurilor legale de achiziție derulate de Ministerul Afacerilor Interne ori de autoritățile administrative/instituțiile aflate in subordinea acestuia, constituie contravenție şi se sancționează cu amendă contravenţională de la 10.000 lei la 50.000 lei. | | | | | |
| **2. Stabilirea obiectivelor** | | | | | |
| a) *Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)* | | | | |  |
| O dată cu adoptarea actului normativ, cetățenii și subiecții activității de întreprinzător vor cunoaște clar și definit procedurile de confecționare și/sau comercializare a uniformei de serviciu şi/sau însemnelor distinctive ale funcționarului public cu statut special din cadrul MAI.  Proiectul actului normativ are ca scop prevenirea și contracararea cazurilor de purtare nejustificată și în afara cadrului legal a uniformei de serviciu de către persoanele fizice care nu au acest drept, neadmiterea cazurilor de cauzare a daunelor prestigiului, imaginii şi respectului Ministerului Afacerilor Interne, în calitatea sa de autoritate publică centrală a cărui misiune constă în apărarea drepturilor și libertăților fundamentale ale persoanei prin activități de menținere, asigurare și restabilire a ordinii şi securității publice, de prevenire, investigare și de descoperire a infracțiunilor și constatare a contravențiilor.  Urmare modificării cadrului normativ vor fi realizate următoarele obiective:  - stabilirea interdicției de confecționare și/sau comercializare de către persoane fizice sau juridice a uniformei de serviciu şi/sau însemnelor distinctive ale funcționarului public cu statut special din cadrul Ministerului Afacerilor Interne, în afara procedurilor legale de achiziție derulate de Ministerul Afacerilor Interne sau de autoritățile administrative/instituțiile aflate în subordinea acestuia;  - protejarea imaginii şi respectului Ministerului Afacerilor Interne, în calitatea sa de autoritate publică centrală;  - minimalizarea cazurilor de purtare ilegală a uniformei de serviciu şi/sau însemnelor distinctive ale funcționarului public cu statut special din cadrul MAI;  - asigurarea exigenței de previzibilitate a actelor normative în vigoare. | | | | | |
| **3. Identificarea opţiunilor** | | | | | |
| a*) Expuneți succint opțiunea „a nu face nimic”, care presupune lipsa de intervenție* | | | | |  |
| ,,**A nu face nimic**” este opțiunea care constă în a nu întreprinde nici o măsură de modificare a cadrului normativ în vederea prevenirii și contracarării cazurilor de purtare nejustificată și în afara cadrului legal a uniformei de serviciu de către persoanele fizice care nu au acest drept, neadmiterii situațiilor de cauzare a daunelor prestigiului, imaginii şi respectului Ministerului Afacerilor Interne. De asemenea, aceasta va face posibilă confecționarea și/sau comercializarea de către persoane fizice sau juridice a uniformei de serviciu şi/sau însemnelor distinctive ale funcționarului public cu statut special din cadrul MAI, în afara procedurilor legale de achiziție derulate de minister sau de autoritățile administrative/instituțiile aflate în subordinea acestuia.  Alegerea opțiunii „a nu face nimic” presupune **următoarele riscuri**:  - majorarea numărului cazurilor de purtare ilegală a uniformei de serviciu şi/sau însemnelor distinctive ale funcționarului public cu statut special din cadrul Ministerului Afacerilor Interne;  - cauzarea daunelor imaginii şi respectului Ministerului Afacerilor Interne, în calitatea sa de autoritate publică centrală;  - neasigurarea exigenței de previzibilitate a actelor normative în vigoare;  - existența vidului legislativ privind nesancționarea cazurilor de comercializare (vânzare) de către agenții economici a uniformei funcționarului public cu statut special din cadrul MAI (polițist, polițist de frontieră, etc.). | | | | | |
| b) *Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate* | | | | |  |
| Sintetizând circumstanțele de fapt şi de drept, se propune modificarea Legii nr. 288/2016 privind funcționarul public cu statut special din cadrul Ministerului Afacerilor Interne și Codului contravenţional nr. 218/2008, după cum urmează:  1. Articolul 64 din Legea nr. 288/20I6 privind funcționarul public cu statut special din cadrul Ministerului Afacerilor Interne, se completează cu alin. (51) cu următorul cuprins:  ,,(51) Confecționarea și/sau comercializarea de către persoane fizice sau juridice a uniformei de serviciu şi/sau însemnelor distinctive ale funcționarului public cu statut special din cadrul Ministerului Afacerilor Interne, în afara procedurilor legale de achiziție derulate de Ministerul Afacerilor Interne sau de autoritățile administrative/instituțiile aflate în subordinea acestuia, este interzisă, cu excepția cazului în care confecționarea uniformei de serviciu se efectuează la solicitarea funcționarului public cu statut special, în baza legitimației de serviciu.”.  2. Completarea Codului contravenţional nr.218/2008:  a) cu un nou articol, cu următorul cuprins:  ,,Articolul 3241. Confecționarea și/sau comercializarea uniformei de serviciu şi însemnelor distinctive ale funcționarului public cu statut special din cadrul Ministerului Afacerilor Interne  Confecționarea și/sau comercializarea de către persoane fizice sau juridice a uniformei de serviciu şi/sau însemnelor distinctive ale funcționarului public cu statut special din cadrul MAI, în afara procedurilor legale de achiziție derulate de MAI și autoritățile administrative/instituțiile aflate în subordinea acestuia,  se sancționează cu amendă de la 90 până la 150 de unități convenționale aplicată persoanei cu funcție de răspundere, cu amendă de la 110 până la 160 de unități convenționale aplicată persoanei juridice cu privarea de dreptul de a desfășura o anumită activitate pe un termen de la 3 luni până la 5 luni.”;  b) la Articolul 400, alineatele (4) și (5), numărul „324” se substituie cu numărul „3241”.  Raționamentul completărilor înaintate constă în faptul că, achiziționarea uniformelor de serviciu şi/sau a însemnelor distinctive ale funcționarilor publici cu statut special din cadrul MAI se efectuează în temeiul contractelor de achiziții publice de bunuri, încheiate conform procedurilor reglementate de Legea nr. 131/2015 privind achizițiile publice, în care se consemnează despre lotul (numărul) de bunuri ce urmează să fie confecționate.  Așadar, agentul economic va fi îndreptățit să confecționeze uniforme de serviciu și/sau însemne distinctive nominalizate doar in temeiul unui contract de achiziții publice, circumstanțe în care confecționarea bunurilor respective se va efectua doar la solicitarea MAI, iar comercializarea acestora către alți subiecți va fi interzisă.  Concomitent, se vor diminua cazurile de folosire ilegală a uniformei de serviciu şi însemnelor distinctive ale funcționarului public cu statut special din cadrul MAI de către alte persoane, decât angajații ministerului.  Totuși, ca derogare de la articolul nou propus în proiect, funcționarul public cu statut special din cadrul Ministerului Afacerilor Interne va avea posibilitatea să își procure uniforma din surse financiare proprii, în situații neordinare (spre exemplu, mărimi ne standarde), ca excepție, se va permite confecționarea uniformei, în mod individual, cu respectarea strictă a modelului aprobat, precum şi a procesului tehnologic de confecționare.  Totodată, în conformitate cu prevederile art. 64 alin. (8) din Legea nr. 288/2016, portul uniformei după încetarea raportului de serviciu se permite veteranilor şi pensionarilor Ministerului Afacerilor Interne în cadrul ceremoniilor oficiale organizate cu ocazia sărbătorilor naționale şi profesionale, precum şi al activităților comemorative.  În context, se remarcă că, inovația legislativă constă în completarea Legii nr. 288/2016 cu prevederi privind interzicerea comercializării uniformei de serviciu și însemnelor distinctive ale funcționarului public cu statut special din cadrul Ministerului Afacerilor Interne, de către persoane fizice sau juridice, înafara achizițiilor publice, precum şi stabilirea răspunderii contravenționale pentru încălcarea acestei interdicții, prin instituirea unei noi componențe de contravenție.  Aprobarea și implementarea prezentului proiect va fortifica, la nivel național, imaginea Ministerului Afacerilor Interne în calitatea sa de autoritate publică centrală în domeniul apărării drepturilor și libertăților fundamentale ale persoanei prin activități de menținere, asigurare și restabilire a ordinii şi securității publice, de prevenire, investigare și de descoperire a infracțiunilor și contravențiilor, și, respectiv, va avea consecințe benefice asupra cetățenilor. | | | | | |
| c*) Expuneți opțiunile alternative analizate sau explicați motivul de ce acestea nu au fost luate în considerare* | | | | |  |
| Urmare examinării opțiunilor menționate, elaborarea și implementarea unei opțiuni alternative nu este relevantă în raport cu problemele expuse supra. | | | | | |
| **4. Analiza impacturilor opţiunilor** | | | | | |
| a) *Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate* | | | | |  |
| Urmare implementării proiectului prenotat, acesta va avea impact pozitiv asupra imaginii și activității Ministerului Afacerilor Interne. | | | | | |
| b1) *Pentru opțiunea recomandată, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* | | | | |  |
| 1. *Activitatea diferitor categorii de întreprinderi mici și mijlocii.*   Activitatea diferitor categorii de întreprinderi mici și mijlocii nu va fi afectată.   1. *Cadrul instituțional al autorităților publice.*   Intervenția de reglementare va aduce un raport benefic imaginii Ministerului Afacerilor Interne.   1. *Fluxurile comerciale și investiționale.*   Modificările cadrului normativ nu va avea impact negativ asupra fluxurilor comerciale și investiționale, dat fiind faptul că, în conformitate cu prevederile art. 64 din Legea nr. 288/2016 privind funcționarul public cu statut special din cadrul Ministerului Afacerilor Interne, funcţionarul public cu statut special este asigurat cu uniformă pe seama bugetului de stat, conform necesităților. Totodată, achiziționarea uniformelor de serviciu şi/sau a însemnelor distinctive ale funcționarilor publici cu statut special din cadrul MAI se efectuează în limita mijloacelor financiare alocate de la bugetul de stat, în temeiul contractelor de achiziții publice de bunuri, încheiate conform procedurilor reglementate de Legea nr. 131/2015 privind achizițiile publice.   1. *Concurența pe piață.*   Modificările cadrului normativ nu va distorsiona condițiile de concurență pe piață. Or, achiziționarea uniformelor de serviciu şi/sau a însemnelor distinctive ale funcționarilor publici cu statut special din cadrul MAI se efectuează prin aplicarea principiului transparenței, în temeiul contractelor de achiziții publice de bunuri, încheiate conform procedurilor reglementate de Legea nr. 131/2015 privind achizițiile publice.   1. *Veniturile și cheltuielile publice.*   Cheltuielile publice ce țin de achiziționarea uniformelor de serviciu şi/sau a însemnelor distinctive ale funcționarilor publici cu statut special din cadrul MAI sunt suportate prin aplicarea procedurilor transparente, în temeiul contractelor de achiziții publice de bunuri, încheiate conform prevederilor Legii nr. 131/2015 privind achizițiile publice. | | | | | |
| b2*) Pentru opțiunile alternative analizate, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* | | | | |  |
| În contextul prevederilor cadrului normativ în vigoare nu au fost identificate opțiuni alternative de intervenție. | | | | | |
| c) *Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta* | | | | |  |
| În urma analizei opțiunii propuse, nu au fost identificate riscuri majore care ar putea duce la eșecul intervenției sau efecte negative majore. | | | | | |
| d) *Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sînt propuse măsuri de diminuare a acestor impacturi* | | | | |  |
| Nu este relevant proiectului actului normativ. | | | | | |
| **Concluzie**  *e) Argumentați selectarea unei opțiuni, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați* | | | | |  |
| Concluzionând cele relatate, optăm pentru aprobarea și implementarea proiectului hotărârii Guvernului cu privire la aprobarea proiectului de lege pentru modificarea unor acte normative. | | | | | |
| **5. Implementarea şi monitorizarea** | | | | | |
| a) *Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sînt necesare.* | | | | |  |
| În cazul aprobării proiectului, nu vor fi necesare schimbări instituționale în cadrul autorităților publice. | | | | | |
| *b) Indicați clar indicatorii de performanță în baza cărora se va efectua monitorizarea* | | | | |  |
| Indicatorii de performanță vor putea fi monitorizați în baza datelor cuantificate ca rezultat al numărului de cazuri de confecționare și/sau comercializare de către persoane fizice sau juridice a uniformei de serviciu şi/sau însemnelor distinctive ale funcționarului public cu statut special din cadrul Ministerului Afacerilor Interne, în afara procedurilor legale de achiziție derulate de Ministerul Afacerilor Interne și autoritățile administrative/instituțiile aflate în subordinea acestuia. | | | | | |
| *c) Identificați peste cît timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea* | | | | |  |
| Evaluarea indicatorilor de performanță va fi efectuată anual de către Inspectoratul General al Poliției, în baza numărului de cazuri de confecționare și/sau comercializare de către persoane fizice sau juridice a uniformei de serviciu şi/sau însemnelor distinctive ale funcționarului public cu statut special din cadrul Ministerului Afacerilor Interne, în afara procedurilor legale de achiziție derulate de Ministerul Afacerilor Interne și autoritățile administrative/instituțiile aflate în subordinea acestuia. | | | | | |
| **6. Consultarea** | | | | | |
| *a) Identificați principalele părţi (grupuri) interesate în intervenţia propusă* | | | | |  |
| Principalele grupuri de interese:  1. Ministerul Afacerilor Interne;  2. Persoanele fizice și juridice care desfășoară activitatea de întreprinzător. | | | | | |
| *b) Explicați succint cum (prin ce metode) s-a asigurat consultarea adecvată a părţilor* | | | | |  |
| În scopul respectării prevederilor Legii nr. 239/2008 privind transparența în procesul decizional, anunțul privind inițierea procesului de elaborare a proiectului hotărârii Guvernului cu privire la aprobarea proiectului de lege pentru modificarea unor acte normative va fi plasat pe pagina web oficială a Ministerului Afacerilor Interne, în directoriul Transparenţa/Consultări publice/Iniţierea elaborării actelor normative, iar potrivit prevederilor Legii nr. 100/2017 cu privire la actele normative, proiectul va fi consultat cu autoritățile publice şi reprezentanții societății civile. | | | | | |
| *c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat)* | | | | |  |
| Proiectul actului normativ va fi consultat la etapa avizării. | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* | |
| **Economic** | | | | | |
| costurile desfășurării afacerilor | | 0 |  |  | |
| povara administrativă | | 0 |  |  | |
| fluxurile comerciale și investiționale | | 0 |  |  | |
| competitivitatea afacerilor | | 0 |  |  | |
| activitatea diferitor categorii de întreprinderi mici și mijlocii | | 0 |  |  | |
| concurența pe piață | | 0 |  |  | |
| activitatea de inovare și cercetare | | 0 |  |  | |
| veniturile și cheltuielile publice | | +1 |  |  | |
| cadrul instituțional al autorităților publice | | +2 |  |  | |
| alegerea, calitatea și prețurile pentru consumatori | | 0 |  |  | |
| bunăstarea gospodăriilor casnice și a cetățenilor | | 0 |  |  | |
| situația social-economică în anumite regiuni | | 0 |  |  | |
| situația macroeconomică | | 0 |  |  | |
| alte aspecte economice | | 0 |  |  | |
| **Social** | | | | | |
| gradul de ocupare a forței de muncă | | 0 |  |  | |
| nivelul de salarizare | | 0 |  |  | |
| condițiile și organizarea muncii | | 0 |  |  | |
| sănătatea și securitatea muncii | | 0 |  |  | |
| formarea profesională | | 0 |  |  | |
| inegalitatea și distribuția veniturilor | | 0 |  |  | |
| nivelul veniturilor populației | | 0 |  |  | |
| nivelul sărăciei | | 0 |  |  | |
| accesul la bunuri și servicii de bază, în special pentru persoanele social-vulnerabile | | 0 |  |  | |
| diversitatea culturală și lingvistică | | 0 |  |  | |
| partidele politice și organizațiile civice | | 0 |  |  | |
| sănătatea publică, inclusiv mortalitatea și morbiditatea | | 0 |  |  | |
| modul sănătos de viață al populației | | 0 |  |  | |
| nivelul criminalității și securității publice | | +1 |  |  | |
| accesul și calitatea serviciilor de protecție socială | | 0 |  |  | |
| accesul și calitatea serviciilor educaționale | | 0 |  |  | |
| accesul și calitatea serviciilor medicale | | 0 |  |  | |
| accesul și calitatea serviciilor publice administrative | | +1 |  |  | |
| nivelul și calitatea educației populației | | +1 |  |  | |
| conservarea patrimoniului cultural | | 0 |  |  | |
| accesul populației la resurse culturale și participarea în manifestații culturale | | 0 |  |  | |
| accesul și participarea populației în activități sportive | | 0 |  |  | |
| discriminarea | | 0 |  |  | |
| alte aspecte sociale | | 0 |  |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | | 0 |  |  | |
| calitatea aerului | | 0 |  |  | |
| calitatea și cantitatea apei și resurselor acvatice, inclusiv a apei potabile și de alt gen | | 0 |  |  | |
| biodiversitatea | | 0 |  |  | |
| flora | | 0 |  |  | |
| fauna | | 0 |  |  | |
| peisajele naturale | | 0 |  |  | |
| starea și resursele solului | | 0 |  |  | |
| producerea și reciclarea deșeurilor | | 0 |  |  | |
| utilizarea eficientă a resurselor regenerabile și neregenerabile | | 0 |  |  | |
| consumul și producția durabilă | | 0 |  |  | |
| intensitatea energetică | | 0 |  |  | |
| eficiența și performanța energetică | | 0 |  |  | |
| bunăstarea animalelor | | 0 |  |  | |
| riscuri majore pentru mediu (incendii, explozii, accidente etc.) | | 0 |  |  | |
| utilizarea terenurilor | | 0 |  |  | |
| alte aspecte de mediu | | 0 |  |  | |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | | |
| **Anexe** | | | | | |
| Proiectul preliminar de act normativ.  Nota informativă la proiect. | | | | | |